MT–LB

Az MT–LB (oroszul: МТ–ЛБ – Многоцелевой Тягач Лёгкий Бронированный, magyar átírásban: mnogocelevoj tyagacs ljogkij bronyirovannij, magyarul: többcélú könnyű páncélozott vontató) szovjet gyártmányú többcélú, kétéltű páncélozott szállító jármű, amelyet 1964-ben rendszeresítettek. Nyugaton M 1970 jelzéssel is ismert. A Varsói Szerződés hadseregeinek egyik legsokoldalúbb, nagy számban alkalmazott lánctalpas vonató és páncélozott szállító járműve volt, melynek alvázán számos speciális feladatkörre szánt járművet alakítottak ki. Polgári használatra készült változata a HTZ–3H. Fejlesztés Az MT–L járművet a PT–76 könnyű úszó harckocsi alapján fejlesztették ki az 1960-as évek elején a Harkovi Traktorgyár (HTZ) tervezőirodájában Anatolij Belouszov irányításával. Az MT–LB az MT–L páncélozott változata. Sorozatgyártása 1964-ben indult el és még ugyanabban az évben rendszeresítették a Szovjet Hadseregben. A járművet a Harkovi Traktorgyárban gyártották, de licenc alapján Bulgáriában és Lengyelországban is folyt a sorozatgyártása. A Szovjetunió felbomlása után Ukrajnában a HTZ kifejlesztette az MT–LB több polgári célú terepjáró változatát, melyet HTZ–10NK, HTZ–3N és HTZ–26N típusjelzéssel gyártanak. Leírás A személyzet két főből áll, a vezetőből és a parancsnok/irányzóból. Ők a jármű elejében ülnek, mögöttük helyezkedik el a motor. A hátul elhelyezett küzdőtérben 11 főnyi gyalogos katona vagy 2000 kg-nyi teher szállítható. A jármű alkalmas még 6500 kg-nyi teher vontatására is. A jármű teljesen kétéltű, a vízben lánctalpaival hajtja meg magát. A jármű elejében elhelyezett kicsi torony egy 7,62 mm-es PKT géppuskát foglal magában, melyet 360°-os oldalszögben és -5 – +30°-os magassági szögtartományban lehet irányozni. A jármű könnyen páncélozott, így csak a kézi lőfegyverek és repeszek ellen nyújt védelmet. Páncélvastagsága 3–10 mm. A hátsó küzdőtér tetejére két búvónyílást helyeztek, melyek hátrafele nyílnak. A járművön négy lőrést helyeztek el, egyet-egyet az oldalfalakon, kettőt pedig a hátsó ajtókon. A vezető rendelkezik egy TVN–2 infravörös figyelőműszerrel, amely kombinálva az OU–3GK infravörös/fehér keresőreflektorral 40 méteres látótávolságot biztosít. Minden járművet felszereltek ABV rendszerrel. Típusváltozatok Szovjetunió MT–L MT–LB (6-os gyártmány) – alapmodell, gyakran hagyományos csapatszállítónak használták, de néha tüzérségi vontató és sebesültszállító feladatkörben is bevetették. A nyugaton MT–LB Blade vagy MT–LB M1980 jelöléssel ellátott járművek hidraulikus tolólapáttal felszerelt alaptípusok voltak. MT–LBV (vezgyehodnij) – alacsony felületi terhelésű változat 565 mm széles lánctalpakkal, melyekkel a talajnyomás 0,27 kgf/cm² (26 kPa). Sarkköri területeken alkalmazták a BMP vagy BTR járművek helyett. MT–LBVM – 12,7 mm-es NSZVT géppuskával felszerelt változat. MT–LBV–N MT–LBV–NS MTP–LB – műszaki jármű torony nélkül, A kerettel és rakodótérrel a tetőn. SZNAR–10 Jaguar (sztancija nazemnoj artyilleriszkoj razvedki) – 1RL–127 (Big Fred) tüzérség/aknavető felderítő radarral egy nagy forgatható toronyban elhelyezve. Hatótávolsága 16 km. Korábbi NATO-kódnevek: MT–LB M1975 és MT–LB SON. SNAR–10M „Pantera” – továbbfejlesztett változat, automatizált rendszer 40 km-es hatótávolsággal. 9A34 – a 9K35 Sztrela–10 rendszer indítójárműje (SA–13 Gopher). 9A35 – 9A34 passzív érzékelő rendszerrel kiegészítve. 9P149 „Sturm–SZ” – 1979-ben rendszeresített páncélvadász változat behúzható 9K114 Sturm rakétaindítóval. A jármű 12 rakétát hordoz. Személyzete két főből áll. RKM „Kasalot” (razvedivatel’naya khimicheskaya mashina) – vegyi felderítő változat érzékelő, megjelölő és riasztó berendezésekkel. Ennél a modellnél a 2SZ1 páncéltestének alakját és egyszárnyú hátsó ajtaját alkalmazzák. Korábbi nyugati megjelölés: ATV M1979/4. RKM–K – parancsnoki változat kiegészítő jeladó felszereléssel, de szenzorok és jelölők nélkül. RPM (ragyiacionno-poiszkovaja masina) – sugárfelderítő változat KZO–2 zászlórakóval és felszereléssel a sugárfelderítéshez: NGP–81 (gamma), KDN–2 (neutron), KRB–1 (béta), KRA–1 (alfa). K–611 – sugárfelderítő jármű. K–612 – sugárfelderítő jármű. AZM Vosztorg–1 (aviatranszportabelnaja zemlerojnaja masina) – műszaki jármű, hidraulikus tolólapáttal és kitolható hidraulikus karral felszerelve. MT–LBu – nagyobb páncéltesttel és hosszabb alvázzal készült változat. UR–77 „Metyeorit” – aknamentesítő jármű. 2SZ1 – 122 mm-es önjáró löveg. Oroszország MT–LBM (izdeliye 6M) – az MT–LB modernizált változata, melyet az 1990-es években fejlesztett ki Muromtyeplovoz. A járművet többféle toronnyal is el lehet látni. MT–LBM (izdeliye 6MA) – BTR–80 toronnyal ellátott MT–LBM. MT–LBM (izdeliye 6MA1) – az MA változat további AGSZ–17 30 mm-es automata gránátvetővel ellátott altípusa. MT–LBM (izdeliye 6MA4) – az MA1 változat a 14,5 mm-es KPVT nehézgéppuska helyett egy 23 mm-es KPVB gépágyúval felszerelt altípusa. MT–LBM (izdeliye 6MA2) – az MA változat a 14,5 mm-es KPVT nehézgéppuska helyett egy 23 mm-es KPVB gépágyúval felszerelt altípusa. MT–LBM (izdeliye 6MA3) – MT–LBM négy 9M133 Kornyet páncéltörő rakétával, 7,62 mm-es PKTM harckocsigéppuskával és AG–30 gránátvetővel felszerelt változata. MT–LBM (izdeliye 6MB) – BTR–80A toronnyal ellátott MT–LBM. MT–LBM (izdeliye 6MB2) – AG–17 gránátvetővel felszerelt MB. MT–LBM (izdeliye 6MB3) – MT–LBM 23 mm-es GS–23V gépágyúval, AG–30 gránátvetővel és 12,7 mm-es Kord géppuskával felszerelt változat. MT–LBM (izdeliye 6MB4) – MT–LBM 30 mm-es GS–23K gépágyúval, AG–30 gránátvetővel és 12,7 mm-es Kord géppuskával felszerelt változat. MT–LBM (izdeliye 6MB5) – MT–LBM 23 vagy 30 mm-es ikergépágyúval, Igla légvédelmi rakétával és fejlesztett irányzékokkal ellátott változata. MT–LBM1 (izdeliye 6M1) – MT–LBM 300-310 lóerős motorral ellátott változata. MT–LBM2 – az MT–LBM Kurganmaszavod által kifejlesztett feljavító csomagja, új motorral és sebességváltóval, fejlesztett felfüggesztéssel, BMP stílusú oldallemezekkel stb. Csak prototípus. 2SZ24 – aknavetőhordozó 82 mm-es 2B24 (vagy 2B14 Podnos) aknavetővel és 83 darab gránáttal. A járműrendszer egészére vonatkozó megjelölés a 2K32 „Gyeva”. A járműnek ötfős személyzete van. Bulgária MT–LB AT–I – aknatelepítő rendszerekhez használt vontatójármű. Harckocsik elleni aknák számára ellátták tárolórekeszekkel. MT–LB RHR vagy MR HR (masina za radiatsionno i himicseszko razuznavane) – vegyi és sugárfelderítő jármű, érzékelő, riasztó, mintavételező és megjelölő berendezésekkel. MT–LB SE – sebesültkihordó jármű. SMM B1.10 „Tundzha” (szamohodna minohvrgacska) – aknavető platform 120 mm-es M–38/43 aknavetővel és 58 darab gránáttal. SMM 74 B1.10 „Tundzha-Sani” – továbbfejlesztett változat 120 mm-es 2B11 aknavetővel. KSM–R–81 „Delfin” – parancsnoki jármű R–123M, R–130M és R–31M rádiókkal, egy AZI keretantennával, egy generátorral és egy további kupolával a tetőn. MT–LB TMX – aknavetőhordozó 82 mm-es M–37M aknavetővel. BRM „Sova” (bronirana razuznavatelna masina) – vegyi és sugárfelderítő változat ASZP–3 és VPHR érzékelőkkel, R–123M és R–31M rádiókkal, PAB–2 célzóval és NSZPU éjjellátó berendezéssel. Három alváltozatban készült, melyek további specializált felszereléssel vannak ellátva: Sova–1 – R–130M rádióberendezéssel, egy AZI keretantennával és teleszkópos póznával. Sova–2 – R-143 Lira rádióberendezéssel. Sova–3 – PSZNR–5K (1RL–133) harctéri radarral. R–80 –tüzérségi megfigyelő jármű megfigyelő berendezésekkel. BMP–23 (bojna masina na pehotata) – lövészpáncélos jármű 23 mm-es 2A14 gépágyúval és 9K11 Maljutka páncéltörő rakétával egy kétszemélyes toronyban. Az alváz az MT–LB egyik változatán és a 2SZ1 egyes alkatrészein alapul, meghajtásáról egy 315 lóerős motor gondoskodik. BMP–23D – továbbfejlesztett változat 9K111 Fagot rakétaindítóval és ködgránátvetőkkel. BRM–23 – felderítő változat. Csak prototípus. BMP–30 – alváza hasonló a BMP–23 lövészpáncéloséhoz, de a teljes torony a szovjet gyártmányú BMP–2 lövészpáncélostól származik. Mindössze 10 darab készült. Irak MT–LBV – szélesebb lánctalpakkal felszerelt változat. Kelet-Németország MT–LB (Pi) – műszaki jármű. MT–LB (Pzj) – páncéltörő egységek számára kialakított változat. MT–LB (Pzj Fü) – parancsnoki jármű páncéltörő egységekhez. MT–LB (BO) SFL – ütegparancsnoki jármű önjáró tüzérségi egységekhez. SaN MT–LB – sebesültszállító. MTP–LB – műszaki támogató jármű. Lengyelország A lengyel HSW S.A. (Huta Stalowa Wola S.A.) gyártotta licenc alapján az MT–LB járművet. MT–LB – egy további kupolával látták el, benne egy DSK–M géppuskával. WEM „Lotos” – sebesültkihordó jármű négy hordággyal. R–137T (radiostacja ruchoma UKF) – jelfogó jármű R–137 rádióberendezéssel. 1987-ben lépett hadrendbe, hatótávolsága 70–150 km. ZWD–1 „Irys” (zautomatyzowany wóz dowodzenia) – parancsnoki jármű. MT–LB–23M „Krak” vagy „Promet” – légvédelmi típus 23 mm-es lövegekkel. Csak prototípus. „Przebiśnieg” – elektronikus hadviselésre kifejlesztett rendszer, három különböző járműből áll: SZ vagy MT–LB Z (stacja zakłóceń) – jelzavaró jármű; SR vagy MT–LB R (stacja rozpoznania) – Comint/Sigint jármű; WD krel (wóz dowodzenia kompanii radioelektronicznej) – harcálláspont jármű. „Opal–I” és „Opal–II” – erősen módosított változata az MT–LB-nek átdolgozott orr-résszel, légfúvókákkal, egy új toronnyal, benne NSWT–12,7 Utios géppuskával és 245 lóerős (180 kW) turbófeltöltős dízelmotorral (SW680/167/1). Az Opal–II egy 300 lóerős (220 kW) SW680T (JaMZ–238N) motorral és hosszabb alvázzal, hét futógörgővel oldalanként, hasonlóan a 2SZ1-hez és az MT–LBu-hoz. BWO–40 – lövészpáncélos 40 mm-es löveggel. Hasonló tornyot szereltek a BWP–40 (BMP–1 továbbfejlesztés) lövészpáncélosra is. Csak prototípus. Svédország Pbv 401 (pansarbandvagn) – módosított kelet-német jármű 7,62 mm-es Ksp 95 és Ksp 58 géppuskákkal. Stripbv 4011 (stridsledningbandvagn) – zászlóaljparancsnoki jármű. Bgbv 4012 (bärgningsbandvagn) – az MTP–LB svéd megjelölése. Rlpbv 4014/T (radiolänkbandvagn) – jeladó jármű. Stripbv 4015 (stridsledningbandvagn) – századparancsnoki jármű. Lvrbpbv 4016 (luftvärnsrobotbandvagn) – RBS 70 légvédelmi rakétaindítóval felszerelt járművek nemhivatalos jelölése. Pvrbbv 452 (pansarvärnrobotbandvagn) – RBS 56 BILL 1 irányított páncéltörő rakétával felfegyverzett változat. Üzemeltetők Azerbajdzsán – 393 darab Banglades – 80+ darab Bulgária – 812 darab Csehország – Sztrela–10 Fehéroroszország – 66 darab Finnország – 367 darab MT–LBV (beleszámítva 147 darab Pbv 401 típust, melyeket Svédországtól vásároltak 2011-ben) Grúzia – 80 darab Irak – 61 darab Kazahsztán – 200 darab Lengyelország – 352 darab Litvánia – 10 darab (Lengyelországtól vették át 2000-ben) Észak-Macedónia – 10 darab Moldova – 62 darab (MT–LB, SZNAR–10, MT–LBu, Sturm–S) Nigéria – 67 darab Oroszország – 4800 darab Örményország – 145 darab Románia – 8 darab (SZNAR–10) Svédország – 460 darab Ukrajna – 2090 USA – a hadsereg használ néhány példányt OPFOR gyakorlatok során Korábbi üzemeltetők Magyarország – Sztrela–10 és SZNAR–10 Német Demokratikus Köztársaság – 721 darab bolgár gyártmányú MT–LB, 32 darab SZNAR–10 és 36 darab Sztrela–10M Németország – Kelet-Németországgal való egyesülés után az összes példányt eladták vagy megsemmisítették Szovjetunió – átadta az utódállamoknak Lásd még BTR–50 Jegyzetek Források Hull, A.W. , Markov, D.R. , Zaloga, S.J. (1999) Soviet/Russian Armor and Artillery Design Practices 1945 to Present. Darlington Productions. ISBN 1-892848-01-5. Szergej Szuvorov: Mnogocelevoj tyagacs ljogkij bronyirovannij, a Mir oruzsija (Fegyverek világa) 2005/1 és 2005/12. számai alapján (oroszul) Fordítás Ez a szócikk részben vagy egészben a MT-LB című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk A járművet gyártó Harkivi Traktorgyár (HTZ) honlapja Archiválva 2009. február 4-i dátummal a Wayback Machine-ben Huta Stalowa Wola – az MT-LB lengyelországi gyártója Oroszország az MT-LB tűzerejét fejleszti http://www.fas.org/man/dod-101/sys/land/row/mt-lb.htm http://www.inetres.com/gp/military/cv/inf/MT-LB.html